
הכנסת השבע-עשרה




      נוסח לא מתוקן

מושב שני
פרוטוקול מס' 72

מישיבת ועדת החוקה, חוק ומשפט

שהתקיימה ביום שני, כ"ט בחשון התשס"ז (20 בנובמבר 2006), בשעה 13:00

סדר היום:
צו להארכת תקופת הפעולה לפי חוק נכסים של נספי שואה (השבה ליורשים והקדשה למטרות סיוע והנצחה), התשס"ו-2006 – אישור הצו

נכחו:
חברי הוועדה:

מנחם בן-ששון – היו"ר

מוזמנים:
עו"ד צבי קויש – משרד האפוטרופוס הכללי, משרד המשפטים 

עו"ד מוריה בקשי – משרד האפוטרופוס הכללי, משרד המשפטים 

פרופ' יקיר פלסנר – יו"ר ועדת השערוך

עליזה ז'אן – הלשכה לשיקום נכים, משרד האוצר

רחל ביאלה – העמותה הפרלמנטרית הישראלית לפעילות לזכר השואה וסיוע לניצוליה

נח פלוג- יו"ר מרכז הארגונים של נספי השואה ומ"מ יו"ר פורום הארגונים של ניצולי השואה להשבת הרכוש

אברהם רוט – יו"ר הדירקטוריון, החברה לאיתור והשבת נכסים של נספי שואה

ישי עמרני – חבר הדירקטוריון, החברה לאיתור והשבת נכסים של נספי שואה

ייעוץ משפטי:


תמי סלע

מנהלת הוועדה:
דורית ואג

רשמת פרלמנטרית:


דקלה אברבנאל

צו להארכת תקופת הפעולה לפי חוק נכסים של נספי שואה (השבה ליורשים והקדשה 

למטרות סיוע והנצחה), התשס"ו-2006 – אישור הצו

היו"ר מנחם בן ששון:


בוקר טוב, הישיבה היום לא נועדה להרבות במלל, לפי הבנתנו לפחות. בישיבה הקודמת שמענו שוועדת השערוך עושה את עבודתה, וגם עקבנו בצורה בלתי פורמלית אחרי הנושא. הזדמן לי לשוחח פעמיים עם ראש הוועדה, ולמען הגילוי הנאות אספר שפגשתי אותו בהזדמנויות אישיות אחרות. הוא אמר בדיון שהוא עתיד לסיים עם תוספת זמן כלשהי. אנחנו רוצים להיות נקיים לגמרי מאלוהים ואדם במקרה הזה, ונוכל לסיים את עבודת הוועדה עם מיטב השערוך, התוצאות, הפעילות, כפי שתוקנה. 

בעקבות הערותינו קיבלנו גם בקשה רשמית של שר המשפטים, בקשה מאתנו להאריך את פעולת הוועדה עד 31 בינואר. למען האמת, זו הצעה צנועה, כי בישיבה הקודמת עלה פעם אחר פעם, מכל גורם, הלחץ שגרמה המלחמה. לא משום שכל אחד מאתנו נלחם, אלא כי היא הטתה הרבה מתשומת לב לסוגיות אחרות, ולכן חלק מהמערך שהיה יכול לתמוך לא היה פנוי לכך – אפילו אנחנו חברי הכנסת היינו מאוד מעורבים בפעילות שכזאת. 

עכשיו יש לנו ההזדמנות לשמוע את בקשת השר ואני רוצה להיענות לה. היועצת המשפטית, את רוצה להוסיף משהו? לא. חברים, אתם רוצים להוסיף? לא. היושב-ראש, ברוך השב, כבר אמרתי בגילוי נאות ששוחחתי אתך פעמיים, אומנם לא על התאריך, אבל על התהליך ועל הצורך. 

מוריה בקשי:

עכשיו שמתי לב ששלושת החודשים עוד לא פקעו. אולי המילה "מוארך" צריכה להתחלף במונח אחר?

תמי סלע:
לא, יש מועד לפי החוק, זה ביחס למועד שלפי החוק זה מוארך. 

היו"ר מנחם בן ששון:

לא תהיה בעיה. חברי, תודה על שטרחתם, אני מאשר את ההארכה בצו. אני מאחל לכם שתשלימו את העבודה עוד קודם. 

יקיר פלסנר:


מה, זה כבר נגמר? 

היו"ר מנחם בן ששון:


כן, ואתה יושב-ראש ועדה אחראי, אז הגעת. אולי היית צריך לענות על שאלות, אבל אין לנו. 

הישיבה ננעלה בשעה 13:05.

